හෙළයේ මහා ගොවි පිළිවෙත ජාතික අලුත් සහල් මංගල්‍යය ජනාධිපති මහින්ද රාජපක්ෂ මහතාගේ ප්‍රධානත්වයෙන් අනුරාධපුර ඓතිහාසික ශ්‍රී මහා බෝ සමිඳු අභියස දී ඊයේ (3) උදෑසන මහත් උත්කර්ෂවත් අයුරින් පැවැත්විණි.ශ්‍රී මහා බෝ සමිඳු ලක්දිවට වැඩමවීමත් සමඟ ඇරැඹුණු බවට සැළකෙන අලුත් සහල් මංගල්‍ය පුරාණ චාරිත්‍රය වසර 47ක් තිස්සේ රාජ්‍ය අනුග්‍රහයෙන් පැවැත්වෙන අතර කෘෂි රසායනික ද්‍රව්‍යවලින් තොර සහල් යොදා ගැනීම මෙවර මංගල්‍යයේ සුවිශේෂී ලක්ෂණය වේ.පසුගිය වසරේ අලුත් සහල් මංගල්‍යයට එක් වූ ජනාධිපතිතුමා දුන් උපදෙසක් අනුව අලුත් සහල් මංගල්‍යයට කෘෂි රසායනවලින් තොර සහල් යොදා ගැනීමට කටයුතු යොදා තිබිණ.ඈත අතීතයේ දී ජනී ජනයා තමන් වෙත අර්ථයෙන් ධර්මයෙන් අනුශාසනා කළ බුදුරජාණන් වහන්සේ ප්‍රමුඛ මහා සංඝරත්නය වෙත අස්වැන්නේ ප්‍රථම කොටස පූජා කිරීම සිරිතක් වශයෙන් කරගෙන ආ අතර එය සංකේතවත් කරමින් වර්තමානයේ ජය ශ්‍රී මහා බෝ සමිඳුන් අභියස වාර්ෂිකව අලුත් සහල් මංගල්‍ය පැවැත්වේ.නිසි කලට වර්ෂාව ලබා ගැනීම, කන්නය සාර්ථකව පවත්වා ගැනීම, සහලින් රට ස්වයංපෝෂිත වීම යනාදී කරුණු රැසක් ඉටු කර ගැනීමට අලුත් සහලින් ජය ශ්‍රී මහා බෝ සමිඳු පුදන ගොවියෝ ප්‍රාර්ථනා කරති.හෙළ චාරිත්‍රානුකූලව මඟුල් බෙර සහ හේවිසි නාද මැද නැගෙනහිර වාහල්කඩින් ඇතුළු වුණු පෙරහැරින් රැගෙන එන ලද අලුත් සහල් ජය ශ්‍රී මහා බෝ සමිඳු පැදකුණු කරවන ලද්දේ රැස්ව සිටි ජනතාවගේ සාදුකාර මධ්‍යයේය.අනතුරුව ජය ශ්‍රී මහා බෝ සමිඳු අභියස වැලි මළුවේ උඩු වියනින් සහ පාවඩින් සරසන ලද විශේෂ පීඨිකාවේ තැන්පත් කර තිබුණු පාත්‍රයට ප්‍රථම සහල් මිට දමන ලද්දේ අටමස්ථානාධිපති පල්ලේගම සිරිනිවාස නාහිමියන් සහ ඇමැතිවරුන් වන තිස්ස කරල්ලියැද්ද, එස්. එම්. චන්ද්‍රසේන, නියෝජ්‍ය ඇමැතිවරුන් වන ඩබ්ලිව්.